Zápisnica z výročnej členskej schôdze Občianskeho združenia  Z a m a t k a zo dňa
zo dňa 23.2.2014.

Prítomní podľa prezenčnej listiny.

Program: 1. Otvorenie
                2. Správa o činnosti OZ Zamatka za rok 2013
                3. Správa o hospodárení s finančnými prostriedkami za rok 2013 a rozpočet na rok 
                   2014.
                4. Plán činnosti na rok 2014.
                5. Doplňujúce voľby do Rady OZ.
                6. Návrh na zmenu výšky členského príspevku.
                7. Diskusia.
                8. Uznesenie.
                9. Záver.

K bodu 1.

Schôdzu otvorila predsedníčka Mária Gašparíková, privítala všetkých prítomných členov a starostu obce Jána Pružinu. Vedením schôdze poverila Martu Maruškovú.

K bodu 2.

Predsedníčka oboznámila prítomných o činnosti OZ za rok 2013 s tým, že plán činnosti na rok 2013 bol splnený . Okrem akcií, ktoré máme každý rok zakotvené v pláne, ako napr. záhradkárska výstava Trenčín, gulášpartia v lete, vianočné posedenie sa podaril uskutočniť výlet do Turčianskych Teplíc, k ktorého máme pekné spomienky a tiež fotografie, ktoré nám pripomínajú pekné chvíle strávené v kúpeľoch. 
     Naďalej sa staráme o kvetinový ostrovček za kult. domom a o kvetinové plochy na našom peknom novom námestí. 
    V spolupráci s OZ Lutilienka sa zúčastňujeme na akciách poriadaných obecným úradom, napr. Fašiang, Deň detí, Lutilský jarmok, Tekvicové dni, Mikuláš, Vianočná besiedka a pod. Na týchto akciách vždy niečo navaríme, upečieme, urobíme výstavu ručných prác spojenú s predajom. 
    Začali sme zariaďovať Izbu starých materí. Priestor nám poskytol obecný úrad v miestnosti bývalej knižnice. V tomto roku 2014 ju plánujeme dokončiť do takej podoby, aby sa páčila všetkým a spĺňala kritériá na Múzeum dediny. Zariadenie a takmer všetky exponáty sme získali od darcov, niektorí mali len jednu podmienku, aby sa mohli zúčastniť otvorenia izby. Za úspech považujeme to, že sa nám podarilo zohnať starodávne krosná. Tieto by sme chceli sfunkčniť tak, aby  bolo možné ukázať, ako sa na nich tkalo a ako sa vyrábalo oblečenie našich predkov, ako sa tkali uteráky, plachty, pokrovce a pod. Ďalej za úspech budeme považovať vzorkovnicu lutilských pokrovcov, šatky lutilských žien  a oblečenie figurín do starodávnych krojov. 
    Na záver predsedníčka poďakovala všetkým za aktívnu pomoc pri organizovaní podujatí a akcií a vyzvala všetkých, ktorí sa chcú podieľať na zvyšovaní kvality života seniorov v Lutile, aby prišli medzi nás do klubovej miestnosti, niečo sa od nás naučili, dozvedeli, a tak  isto sa radi naučíme aj my niečo nové. Klub je otvorený v stredu a nedeľu v čase, ako je to určené na výveske pri vchode do klubu.

K bodu 3.

Účtovníčka Helena Velká informovala pritomných o príjmoch a výdavkoch za rok 2013. Zostatok na účte ku dňu konania výročnej schôdze je 278,03€. V roku 2013 sa nám po prvýkrát podarilo získať z 2% z dane suma 201,03€.

K bodu 4.

Plán činnosti na rok 2014 prečítala tajomníčka Želmíra  Loučičanová.

K bodu 5.

Do Rady OZ Zamatka boli navrhnutí členovia: Mária Ertlová
                                                                           Anna Uhriková
                                                                           Štefan Faško.

Členská schôdza navrhnutých členov Rady  jednohlasne schválila.

K bodu 6

Predsedníčka navrhla zvýšiť členský príspevok na sumu 4€. Členská schôdza schválila členský príspevok na rok 2014 v sume 4€.

K bodu 7

V diskusii sa prihlásil starosta Ján Pružina. Poďakoval členom OZ Zamatka za doterajšiu činnosť a poprial aj naďalej uskutočňovať také úspešné akcie ako doteraz. Oboznámil nás a pozval všetkých prítomných na Fašiangy trochu inak, na Lutilský jarmok – 10výročie, a zraz poľovníckych trubačov v Lutile
    Š. Faško mal dotaz ohľadne čerpania finančných prostriedkov – odpovedala H.Velká.

K bodu 8

U z n e s e n i e.

Členská schôdza

Berie na vedomie – správu o činnosti klubu za rok 2013
                             - správu o hospodárení s finančnými prostriedkami za rok 2013
                             - rozpočet na rok 2014.
                             - plán činnosti OZ Zamatka na rok 2014.

Schvaľuje             - doplňujúcich členov do Rady OZ
                             -výšku ročného členského príspevku na rok 2014 v sume 4€.

Zapísala : Želmíra Loučičanová                                             Overili:Mária Gašparíková
                                                                                                            Mgr. Marta Marušková
V Lutile dňa 23.2.2014
                .

.

.